
Lakitelek Nagyközség Önkormányzatának hosszú ideje célja Lakitelek kulturális és közösségi életének pezsgővé tétele. A sok művelődési rendezvénynek helyet adó Községi Könyvtár 2005-2006-ban történt felújítása után a Petőfi Sándor Művelődési Ház közösségi térré átalakítása, és teljes körű felújítása is kézzel fogható közelségbe került azáltal, hogy a cél megvalósítása érdekében Lakitelek Nagyközség Önkormányzata sikeres pályázatot nyújtott be „A Művelődés Ház, mint közösségi tér megújítása Lakiteleken” címmel a Dél-alföldi Operatív Program kiírására. 
A projekt megvalósítására az Önkormányzat 48.861.484,- Ft támogatást nyert el. A támogatás forrását a Kohéziós Alap és a Magyar Köztársaság költségvetése társfinanszírozásban biztosítja. A projekt megvalósítása során megtörténik az épület tetőcseréje, teljes körű hőszigetelése, a fűtésrendszer, és szellőzés modernizálása. A projekt fontos eleme a színpad és a nézőtér szintbe hozása, amely a Művelődési Ház legnagyobb helyiségének sokoldalú kihasználását teszi lehetővé. Kialakításra kerül egy melegítőkonyha a rendezvények kiszolgálására, és az aula is új külsőt kap. 
Jelenleg a beruházáshoz szükséges kiviteli tervek elkészítése zajlik, melyet követően megkezdődhet a kivitelező kiválasztására irányuló közbeszerzési eljárás lefolytatása.

A beruházás tervezett befejezési határideje 2010. május 31.  

A projekt az Európai Unió támogatásával, a Kohéziós Alap és társfinanszírozásával valósul meg. 

